title: Komisijas Īstenošanas regula (ES) Nr. 57/2014 ( 2014. gada 22. janvāris ), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Třeboňský kapr (AĢIN)]

text:
               23.1.2014

               LV

               Eiropas Savienības Oficiālais Vēstnesis

               L 20/4

      KOMISIJAS ĪSTENOŠANAS REGULA (ES) Nr. 57/2014
   (2014. gada 22. janvāris),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā [Třeboňský kapr (AĢIN)]
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Čehijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi „Třeboňský kapr”, kas reģistrēta saskaņā ar Komisijas Regulu (EK) Nr. 1407/2007 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz šīs regulas pielikumā minēto nosaukumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. janvārī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 312, 30.11.2007., 16. lpp.

      (3)  OV C 179, 25.6.2013., 27. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.7. grupa.   Svaigas zivis, gliemji un vēžveidīgie un to izstrādājumi

      ČEHIJA
      Třeboňský kapr (AĢIN)


title: Komisijas Īstenošanas regula (ES) Nr. 970/2012 ( 2012. gada 19. oktobris ), ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2012. gada 15. līdz 16. oktobrim saskaņā ar Tunisijas tarifu kvotu, un ar ko aptur ievešanas atļauju izdošanu 2012. gada oktobrim

text:
               20.10.2012

               LV

               Eiropas Savienības Oficiālais Vēstnesis

               L 290/11

         KOMISIJAS ĪSTENOŠANAS REGULA (ES) Nr. 970/2012
   (2012. gada 19. oktobris),
   ar ko nosaka piešķīruma koeficientu, kurš jāpiemēro olīveļļas ievešanas atļauju pieteikumiem, kas iesniegti laikā no 2012. gada 15. līdz 16. oktobrim saskaņā ar Tunisijas tarifu kvotu, un ar ko aptur ievešanas atļauju izdošanu 2012. gada oktobrim
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   tā kā:

               (1)

               Ar 1. protokola (3) 3. panta 1. un 2. punktu Eiropas un Vidusjūras valstu nolīgumā par asociācijas izveidošanu starp Eiropas Kopienām un to dalībvalstīm, no vienas puses, un Tunisijas Republiku, no otras puses (4), atver tarifa kvotu ar nulles nodokļa likmi, lai ievestu Tunisijas izcelsmes neapstrādātu olīveļļu ar KN kodu 1509 10 10 un 1509 10 90, ko tieši no Tunisijas ieved Eiropas Savienībā, nepārsniedzot katram gadam noteikto ierobežojumu.

               (2)

               Komisijas 2006. gada 20. decembra Regulas (EK) Nr. 1918/2006 par tarifa kvotas atvēršanu un pārvaldīšanu Tunisijas izcelsmes olīveļļai (5) 2. panta 2. punktā noteikti kvantitatīvie ierobežojumi ievešanas atļauju izdošanai mēnesī.

               (3)

               Atbilstīgi Regulas (EK) Nr. 1918/2006 3. panta 1. punktam kompetentajām iestādēm iesniegto pieteikumu skaits ievešanas atļauju saņemšanai attiecas uz kopējo daudzumu, kas pārsniedz minētās regulas 2. panta 2. punktā oktobrim noteikto ierobežojumu.

               (4)

               Šajā gadījumā Komisijai ir jānosaka piešķīruma koeficients, lai varētu izdot ievešanas atļaujas proporcionāli pieejamajam daudzumam.

               (5)

               Tā kā ir sasniegts oktobra maksimālais daudzums, minētajam mēnesim nevar izdot ievešanas atļaujas,

         IR PIEŅĒMUSI ŠO REGULU.
   1. pants
   Ievešanas atļauju pieteikumiem, kas iesniegti 2012. gada 15. un 16. oktobrī, atbilstīgi Regulas (EK) Nr. 1918/2006 3. panta 1. punktam piemēro piešķīruma koeficientu 0,635338 %.
   Ievešanas atļauju izdošana 2012. gada oktobrim par daudzumiem, kas pieprasīti no 2012. gada 22. oktobra, ir apturēta.
   2. pants
   Šī regula stājas spēkā 2012. gada 20. oktobrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 19. oktobrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 97, 30.3.1998., 57. lpp.

      (4)  OV L 97, 30.3.1998., 2. lpp.

      (5)  OV L 365, 21.12.2006., 84. lpp.


title: Komisijas Īstenošanas regula (ES) Nr. 1033/2012 ( 2012. gada 26. oktobris ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Cabrito do Alentejo (AĢIN))

text:
               8.11.2012

               LV

               Eiropas Savienības Oficiālais Vēstnesis

               L 308/7

         KOMISIJAS ĪSTENOŠANAS REGULA (ES) Nr. 1033/2012
   (2012. gada 26. oktobris)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Cabrito do Alentejo (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 4. punkta pirmo daļu,
   tā kā:

               (1)

               Saskaņā ar Regulas (EK) Nr. 510/2006 6. panta 2. punkta pirmo daļu Portugāles iesniegtais pieteikums reģistrēt nosaukumu Cabrito do Alentejo ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums ir jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. oktobrī

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 93, 31.3.2006., 12. lpp.

      (2)  OV C 52, 22.2.2012., 22. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.1. grupa.   Svaiga gaļa (un subprodukti)

      PORTUGĀLE

         Cabrito do Alentejo (AĢIN)


title: Komisijas Īstenošanas regula (ES) Nr. 840/2014 ( 2014. gada 1. augusts ), ar kuru groza Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, attiecībā uz tās piemērošanas periodu  Dokuments attiecas uz EEZ

text:
               2.8.2014

               LV

               Eiropas Savienības Oficiālais Vēstnesis

               L 231/3

         KOMISIJAS ĪSTENOŠANAS REGULA (ES) Nr. 840/2014
   (2014. gada 1. augusts),
   ar kuru groza Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, attiecībā uz tās piemērošanas periodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:

               (1)

               Komisijas Īstenošanas regula (ES) Nr. 743/2013 (2) tika pieņemta tāpēc, ka Komisijas revīzijas dienests, proti, Pārtikas un veterinārais birojs (PVB), veicot revīzijas Turcijā, konstatēja nepilnības to oficiālo kontroļu īstenošanā, kurās pārbauda eksportam uz Savienību paredzētu gliemeņu produkciju, un tāpēc, ka dalībvalstis ziņoja par neatbilstošiem Turcijas izcelsmes gliemeņu sūtījumiem, kuri neatbilda Savienības mikrobioloģiskajiem standartiem.

               (2)

               Turcijas kompetentās iestādes ir sniegušas informāciju par korektīviem pasākumiem, kas uzsākti, lai novērstu nepilnības, kuras konstatētas eksportam uz Savienību paredzētu gliemeņu kontroles sistēmā. Tomēr, ņemot vērā PVB revīzijās konstatēto trūkumu nopietnību, ir nepieciešama vēl viena PVB revīzija, pirms var apsvērt pasākumu atcelšanu. Turklāt dalībvalstis ir ziņojušas par konkrētiem gadījumiem, kad ievešanai Savienībā paredzētā robežkontroles punktā uzrādītās gliemenes nav atbildušas mikrobioloģiskajiem standartiem.

               (3)

               Tāpēc attiecīgi būtu jāgroza Īstenošanas regulas (ES) Nr. 743/2013 piemērošanas termiņš.

               (4)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 743/2013 5. panta otrajā daļā datumu “2014. gada 4. augustam” aizstāj ar datumu “2015. gada 4. augustam”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 1. augustā

            Komisijas vārdā –

            priekšsēdētājs

         José Manuel BARROSO

      (1)  OV L 24, 30.1.1998., 9. lpp.

      (2)  Komisijas 2013. gada 31. jūlija Īstenošanas regula (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas (OV L 205, 1.8.2013., 1. lpp.).


title: Komisijas Īstenošanas regula (ES) Nr. 812/2012 ( 2012. gada 12. septembris ), ar ko groza Padomes Regulu (EK) Nr. 747/2001 attiecībā uz Savienības tarifa kvotām dažiem Marokas izcelsmes lauksaimniecības produktiem un pārstrādātiem lauksaimniecības produktiem

text:
               13.9.2012

               LV

               Eiropas Savienības Oficiālais Vēstnesis

               L 247/7

         KOMISIJAS ĪSTENOŠANAS REGULA (ES) Nr. 812/2012
   (2012. gada 12. septembris),
   ar ko groza Padomes Regulu (EK) Nr. 747/2001 attiecībā uz Savienības tarifa kvotām dažiem Marokas izcelsmes lauksaimniecības produktiem un pārstrādātiem lauksaimniecības produktiem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2001. gada 9. aprīļa Regulu (EK) Nr. 747/2001, kas nosaka Kopienas tarifa kvotu un salīdzināmo daudzumu administrēšanu attiecībā uz produktiem, par kuriem atbilstīgi nolīgumiem ar atsevišķām Vidusjūras reģiona valstīm var pretendēt uz atvieglojumiem, un atceļ Regulu (EK) Nr. 1981/94 un (EK) Nr. 934/95 (1), un jo īpaši tās 5. panta 1. punkta b) apakšpunktu,
   tā kā:

               (1)

               Eiropas Savienība un Marokas Karaliste ir noslēgušas nolīgumu vēstuļu apmaiņas veidā par savstarpējiem liberalizācijas pasākumiem attiecībā uz lauksaimniecības produktiem, pārstrādātiem lauksaimniecības produktiem, zivīm un zivsaimniecības produktiem, 1., 2. un 3. protokola un šo protokolu pielikumu aizstāšanu un grozījumiem Eiropas un Vidusjūras reģiona valstu nolīgumā, ar kuru izveido asociāciju starp Eiropas Kopienām un to dalībvalstīm, no vienas puses, un Marokas Karalisti, no otras puses (turpmāk – “nolīgums”) (2). Savienības vārdā šo nolīgumu apstiprināja ar Padomes Lēmumu 2012/497/ES (3).

               (2)

               Nolīgumā Marokas izcelsmes lauksaimniecības produktiem un pārstrādātiem lauksaimniecības produktiem paredzētas jaunas tarifa kvotas. Nolīgumā arī paredzētas pašreizējo tarifa kvotu izmaiņas produktiem, kam tās ir noteiktas Regulā (EK) Nr. 747/2001.

               (3)

               Turklāt nolīgumā vairs nav paredzētas tarifu koncesijas, kuras piemēro saskaņā ar references daudzumiem, kas ir noteikti Regulā (EK) Nr. 747/2001.

               (4)

               Nepieciešams īstenot jaunās tarifa kvotas, spēkā esošo tarifa kvotu izmaiņas un references daudzumu beigas, kā paredzēts nolīgumā. Tāpēc Regula (EK) Nr. 747/2001 ir attiecīgi jāgroza.

               (5)

               Lai aprēķinātu tarifa kvotas pirmajam piemērošanas gadam, saskaņā ar nolīgumu jānosaka, ka to tarifa kvotu daudzumi, kam kvotu periods sākas pirms nolīguma spēkā stāšanās datuma, jāsamazina proporcionāli minētā kvotas perioda daļai, kas ir pagājusi līdz minētajam datumam.

               (6)

               Ikmēneša papildu tarifa kvotu izmantošana, ko piemēro no 1. novembra līdz 31. maijam attiecībā uz svaigu vai dzesinātu Marokas izcelsmes tomātu importu Eiropas Savienībā, saskaņā ar nolīgumu jāierobežo līdz 30 % no tā sākotnējā daudzuma 28 000 tonnu neto svara.

               (7)

               Nolīgums stājas spēkā 2012. gada 1. oktobrī, tāpēc šī regula jāpiemēro no minētā datuma.

               (8)

               Šajā regulā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 747/2001 groza šādi:

               1)

               regulas 3.a pantu aizstāj ar šādu:
               “3.a pants
               Īpašie noteikumi tarifa kvotām attiecībā uz Marokas izcelsmes tomātiem
               1.   Attiecībā uz tomātiem ar KN kodu 0702 00 00, kas laisti brīvā apgrozībā katrā periodā no 1. oktobra līdz 31. maijam (turpmāk – “tirdzniecības gads”), ikmēneša tarifa kvotu daļas, ko nosaka II pielikumā ar kārtas numuru 09.1104 attiecīgi no 1. oktobra līdz 31. decembrim un no 1. janvāra līdz 31. martam, izmantošanu katru gadu pārtrauc 15. janvārī un Komisijas otrajā darbadienā pēc 1. aprīļa. Nākamajā Komisijas darbadienā Komisijas dienesti noteiks katras šīs tarifa kvotas neizmantoto atlikumu un šo neizmantoto atlikumu darīs pieejamu papildu tarifa kvotas ietvaros, kuru piemēro šim tirdzniecības gadam ar kārtas numuru 09.1112.
               No datumiem, kad pārtrauc ikmēneša tarifa kvotas, jebkuras pārtrauktās ikmēneša tarifa kvotu daļas izmantošanu ar atpakaļejošu datumu novembrī, decembrī un no janvāra līdz martam un jebkāda neizmantota daudzuma turpmāku atdošanu jebkurām pārtrauktām ikmēneša tarifa kvotām veic attiecībā uz papildu tarifa kvotu, ko piemēro ar kārtas numuru 09.1112 par minēto tirdzniecības gadu. Sīki norādījumi par tarifa kvotas ar kārtas numuru 09.1112 pārvaldību ir ietverti 2. punktā.
               2.   Papildu tarifa kvotas, kas noteikta II pielikumā ar kārtas numuru 09.1112, ikmēneša izmantošana periodā no 1. novembra līdz 31. maijam attiecībā uz tomātiem ar KN kodu 0702 00 00, kuru izcelsme ir Marokā un kuri laisti brīvā apgrozībā Eiropas Savienībā, ir ierobežota līdz 30 % no sākotnējā daudzuma 28 000 tonnu neto svara.
               Tarifa kvotu ar kārtas numuru 09.1112 pārvalda kā pamata tarifa kvotu ar 7 ikmēneša tarifa apakškvotām, ko piemēro ar kārtas numuru 09.1193.
               Labumu no šo tarifu koncesijas var piešķirt, tikai deklarējot kārtas numuru 09.1193.”;

               2)

               II pielikumu aizstāj ar šīs regulas pielikumu.

         2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. oktobra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 109, 19.4.2001., 2. lpp.

      (2)  OV L 241, 7.9.2012., 4. lpp.

      (3)  OV L 241, 7.9.2012., 2. lpp.

      PIELIKUMS

            “II PIELIKUMS

               MAROKA

            Neskarot noteikumus, kas attiecas uz Kombinētās nomenklatūras interpretāciju, produktu apraksta formulējums ir jāuzskata par orientējošu, un preferenču sistēmu nosaka šā pielikuma kontekstā, izmantojot KN kodus, kādi tie ir, saskaņā ar Komisijas Īstenošanas regulu (ES) Nr. 1006/2011 (OV L 282, 28.10.2011., 1. lpp.). Ja ir norādīti ex KN kodi, preferenču sistēmu nosaka, piemērojot gan KN kodu, gan attiecīgo aprakstu.

               Tarifa kvotas

                        Kārtas Nr.

                        KN kods

                           Taric apakšgrupa

                        Preču apraksts

                        Kvotas spēkā esamības periods

                        Kvotas apjoms (tonnās neto svara)

                        Kvotas muitas nodoklis

                        09.1104

                        0702 00 00

                        Tomāti, svaigi vai dzesināti

                        No 1.10. līdz 31.10.2012.

                        13 350

                        Atbrīvojums (1)
                            (2)

                        No 1.10. līdz 31.10.2013.

                        13 800

                        No 1.10. līdz 31.10.2014.

                        14 250

                        No 1.10. līdz 31.10.2015. un pēc tam katrā periodā no 1.10. līdz 31.10.

                        14 700

                        09.1104

                        0702 00 00

                        Tomāti, svaigi vai dzesināti

                        No 1.11. līdz 30.11.2012.

                        34 900

                        Atbrīvojums (1)
                            (2)

                        No 1.11. līdz 30.11.2013.

                        36 100

                        No 1.11. līdz 30.11.2014.

                        37 300

                        No 1.11. līdz 30.11.2015. un pēc tam katrā periodā no 1.11. līdz 30.11.

                        38 500

                        09.1104

                        0702 00 00

                        Tomāti, svaigi vai dzesināti

                        No 1.12. līdz 31.12.2012.

                        39 450

                        Atbrīvojums (1)
                            (2)

                        No 1.12. līdz 31.12.2013.

                        40 800

                        No 1.12. līdz 31.12.2014.

                        42 150

                        No 1.12. līdz 31.12.2015. un pēc tam katrā periodā no 1.12. līdz 31.12.

                        43 500

                        09.1104

                        0702 00 00

                        Tomāti, svaigi vai dzesināti

                        No 1.1. līdz 31.1.2013.

                        39 450

                        Atbrīvojums (1)
                            (2)

                        No 1.1. līdz 31.1.2014.

                        40 800

                        No 1.1. līdz 31.1.2015.

                        42 150

                        No 1.1. līdz 31.1.2016. un pēc tam katrā periodā no 1.1. līdz 31.1.

                        43 500

                        09.1104

                        0702 00 00

                        Tomāti, svaigi vai dzesināti

                        No 1.2. līdz 28.2.2013.

                        39 450

                        Atbrīvojums (1)
                            (2)

                        No 1.2. līdz 28.2.2014.

                        40 800

                        No 1.2. līdz 28.2.2015.

                        42 150

                        No 1.2. līdz 29.2.2016. un pēc tam katrā periodā no 1.2. līdz 28./29.2.

                        43 500

                        09.1104

                        0702 00 00

                        Tomāti, svaigi vai dzesināti

                        No 1.3. līdz 31.3.2013.

                        39 450

                        Atbrīvojums (1)
                            (2)

                        No 1.3. līdz 31.3.2014.

                        40 800

                        No 1.3. līdz 31.3.2015.

                        42 150

                        No 1.3. līdz 31.3.2016. un pēc tam katrā periodā no 1.3. līdz 31.3.

                        43 500

                        09.1104

                        0702 00 00

                        Tomāti, svaigi vai dzesināti

                        No 1.4. līdz 30.4.2013.

                        20 700

                        Atbrīvojums (1)
                            (2)

                        No 1.4. līdz 30.4.2014.

                        21 400

                        No 1.4. līdz 30.4.2015.

                        22 100

                        No 1.4. līdz 30.4.2016. un pēc tam katrā periodā no 1.4. līdz 30.4.

                        22 800

                        09.1104

                        0702 00 00

                        Tomāti, svaigi vai dzesināti

                        No 1.5. līdz 31.5.2013.

                        6 250

                        Atbrīvojums (1)
                            (2)

                        No 1.5. līdz 31.5.2014.

                        6 500

                        No 1.5. līdz 31.5.2015.

                        6 750

                        No 1.5. līdz 31.5.2016. un pēc tam katrā periodā no 1.5. līdz 31.5.

                        7 000

                        09.1112 (3)

                        0702 00 00

                        Tomāti, svaigi vai dzesināti

                        No 1.11.2012. līdz 31.5.2013. un pēc tam katrā periodā no 1.11. līdz 31.5.

                        28 000

                        Atbrīvojums (1)
                            (2)

                        09.1100

                        0703 20 00

                        Ķiploki, svaigi vai dzesināti

                        No 1.10. līdz 31.12.2012.

                        375

                        Atbrīvojums

                        No 1.1. līdz 31.12.2013. un pēc tam katru gadu

                        1 500

                        09.1137

                        0707 00 05

                        Gurķi, svaigi vai dzesināti

                        No 1.11.2012. līdz 31.5.2013.

                        15 000

                        Atbrīvojums (1)
                            (4)

                        No 1.11.2013. līdz 31.5.2014.

                        15 450

                        No 1.11.2014. līdz 31.5.2015.

                        15 900

                        No 1.11.2015. līdz 31.5.2016.

                        16 350

                        No 1.11.2016. līdz 31.5.2017. un pēc tam katrā periodā no 1.11. līdz 31.5.

                        16 800

                        09.1133

                        0709 93 10

                        Tumšzaļie kabači, svaigi vai dzesināti

                        No 1.10.2012. līdz 20.4.2013.

                        50 000

                        Atbrīvojums (1)
                            (5)

                        No 1.10.2013. līdz 20.4.2014.

                        51 500

                        No 1.10.2014. līdz 20.4.2015.

                        53 000

                        No 1.10.2015.20.4.2016.

                        54 500

                        No 1.10.2016. līdz 20.4.2017. un pēc tam katrā periodā no 1.10. līdz 20.4.

                        56 000

                        09.1130

                        0805 20 10

                        05

                        Svaigi klementīni

                        No 1.11.2012. līdz 28.2.2013. un pēc tam katrā periodā no 1.11. līdz 28./29.2.

                        175 000

                        Atbrīvojums (1)
                            (6)

                        09.1118

                        0810 10 00

                        Zemenes, svaigas

                        No 1.4. līdz 30.4.2013. un pēc tam katrā periodā no 1.4. līdz 30.4.

                        3 600

                        Atbrīvojums

                        09.1101

                        0810 10 00

                        Zemenes, svaigas

                        No 1.5. līdz 31.5.2013. un pēc tam katrā periodā no 1.5. līdz 31.5.

                        1 000

                        6,4 MIN 1,2 EUR/100 kg/net

                        09.1103

                        1702 50 00

                        Ķīmiski tīra fruktoze

                        No 1.10. līdz 31.12.2012.

                        150

                        Atbrīvojums

                        No 1.1. līdz 31.12.2013. un pēc tam katru gadu

                        600

         (1)  Atbrīvojumu piemēro tikai nodokļa procentuālajai daļai.

         (2)  Šīs tarifa kvotas robežās Savienības koncesiju sarakstā, kas gatavots PTO, noteiktais īpašais nodoklis tiek samazināts līdz nulles likmei, ja iekļuves cena nav mazāka par 461 EUR/t un ja tā ir iekļuves cena, par ko vienojušās Eiropas Savienība un Maroka. Ja iekļuves cena par sūtījumu ir par 2 %, 4 %, 6 % vai 8 % zemāka nekā saskaņotā iekļuves cena, specifiskais muitas kvotas nodoklis ir attiecīgi vienāds ar 2 %, 4 %, 6 % vai 8 % no saskaņotās iekļuves cenas. Ja atsevišķa sūtījuma iekļuves cena ir par 92 % zemāka par saskaņoto iekļuves cenu, piemēro PTO saistošo specifisko muitas nodokli.

         (3)  Šīs tarifa kvotas ikmēneša izmantošanu ierobežo līdz 8 400 tonnām neto svara, to pārvalda kā pamata tarifa kvotu ar 7 ikmēneša tarifa apakškvotām, ko piemēro ar kārtas numuru 09.1193. Labumu no šīs tarifa kvotas piemēro, tikai deklarējot tarifa apakškvotas kārtas numuru 09.1193.

         (4)  Šīs tarifa kvotas robežās Savienības koncesiju sarakstā, kas gatavots PTO, noteiktais īpašais nodoklis tiek samazināts līdz nulles likmei, ja iekļuves cena nav mazāka par 449 EUR/t un ja tā ir iekļuves cena, par ko vienojušās Eiropas Savienība un Maroka. Ja iekļuves cena par sūtījumu ir par 2 %, 4 %, 6 % vai 8 % zemāka nekā saskaņotā iekļuves cena, specifiskais muitas kvotas nodoklis ir attiecīgi vienāds ar 2 %, 4 %, 6 % vai 8 % no saskaņotās iekļuves cenas. Ja atsevišķa sūtījuma iekļuves cena ir par 92 % zemāka par saskaņoto iekļuves cenu, piemēro PTO saistošo specifisko muitas nodokli.

         (5)  Šīs tarifa kvotas robežās Savienības koncesiju sarakstā, kas gatavots PTO, noteiktais īpašais nodoklis tiek samazināts līdz nulles likmei, ja iekļuves cena:

                  —

                  424 EUR/t no 1. oktobra līdz 31. janvārim un no 1. līdz 20. aprīlim ir iekļuves cena, par ko vienojās Eiropas Savienība un Maroka,

                  —

                  periodā no 1. februāra līdz 31. martam piemērojamā PTO iekļuves cena 413 EUR/t ir labvēlīgāka par piemērojamo saskaņoto iekļuves cenu.

            Ja iekļuves cena par sūtījumu ir par 2 %, 4 %, 6 % vai 8 % zemāka nekā saskaņotā iekļuves cena, specifiskais muitas kvotas nodoklis ir attiecīgi vienāds ar 2 %, 4 %, 6 % vai 8 % no saskaņotās iekļuves cenas. Ja atsevišķa sūtījuma iekļuves cena ir par 92 % zemāka par saskaņoto iekļuves cenu, piemēro PTO saistošo specifisko muitas nodokli.

         (6)  Šīs tarifa kvotas robežās Savienības koncesiju sarakstā, kas gatavots PTO, noteiktais īpašais nodoklis tiek samazināts līdz nulles likmei, ja iekļuves cena nav mazāka par 484 EUR/t un ja tā ir iekļuves cena, par ko vienojušās Eiropas Savienība un Maroka. Ja iekļuves cena par sūtījumu ir par 2 %, 4 %, 6 % vai 8 % zemāka nekā saskaņotā iekļuves cena, specifiskais muitas kvotas nodoklis ir attiecīgi vienāds ar 2 %, 4 %, 6 % vai 8 % no saskaņotās iekļuves cenas. Ja atsevišķa sūtījuma iekļuves cena ir par 92 % zemāka par pieņemto iekļuves cenu, piemēro PTO saistošo īpašo muitas nodokli.”


title: Komisijas Īstenošanas regula (ES) Nr. 69/2012 ( 2012. gada 26. janvāris ) par rīsu importa licenču izdošanu saskaņā ar tarifu kvotām, kas ar Īstenošanas regulu (ES) Nr. 1273/2011 atvērtas 2012. gada janvāra apakšperiodam

text:
               27.1.2012

               LV

               Eiropas Savienības Oficiālais Vēstnesis

               L 24/7

         KOMISIJAS ĪSTENOŠANAS REGULA (ES) Nr. 69/2012
   (2012. gada 26. janvāris)
   par rīsu importa licenču izdošanu saskaņā ar tarifu kvotām, kas ar Īstenošanas regulu (ES) Nr. 1273/2011 atvērtas 2012. gada janvāra apakšperiodam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
   ņemot vērā Komisijas 2011. gada 7. decembra Īstenošanas regulu (ES) Nr. 1273/2011, ar ko atver konkrētas tarifa kvotas rīsu un šķelto rīsu importam, kā arī paredz šo kvotu pārvaldību (3), un jo īpaši tās 5. panta pirmo daļu,
   tā kā:

               (1)

               Ar Īstenošanas regulu (ES) Nr. 1273/2011 tika atvērtas vairākas tarifu kvotas rīsu un šķelto rīsu importam, kā arī paredzēta šo kvotu pārvaldība; kvotas tika sagrupētas pēc produkta izcelsmes valsts un iedalītas apakšperiodos saskaņā ar minētās īstenošanas regulas I pielikumu.

               (2)

               Īstenošanas regulas (ES) Nr. 1273/2011 1. panta 1. punkta a), b), c) un d) apakšpunktā noteiktajām kvotām pirmais apakšperiods sākas janvārī.

               (3)

               No paziņojumiem, kas nosūtīti saskaņā ar Īstenošanas regulas (ES) Nr. 1273/2011 8. panta a) punktu, izriet, ka daudzumi, kuri norādīti pieteikumos, kas atbilstīgi minētās īstenošanas regulas 4. panta 1. punktam iesniegti 2012. gada janvāra pirmajās 10 darbdienās par kvotām ar kārtas numuriem 09.4154 – 09.4112 – 09.4116 – 09.4117 – 09.4118 – 09.4119 – 09.4166, pārsniedz pieejamo daudzumu. Tāpēc būtu jānosaka, par kādu apjomu importa licences var izdot, paredzot piešķīruma koeficientu, kas jāpiemēro no attiecīgajām kvotām pieprasītajam daudzumam.

               (4)

               Turklāt no minētajiem paziņojumiem izriet, ka daudzumi, kas norādīti pieteikumos, kuri atbilstīgi Īstenošanas regulas (ES) Nr. 1273/2011 4. panta 1. punktam iesniegti 2012. gada janvāra pirmajās 10 darbdienās un attiecas uz kvotām ar numuriem 09.4127 – 09.4128 – 09.4148 – 09.4149 – 09.4150 – 09.4152 – 09.4153, ir mazāki par pieejamo daudzumu.

               (5)

               Turklāt atbilstīgi Īstenošanas regulas (ES) Nr. 1273/2011 5. panta pirmajai daļai būtu jānosaka nākamajā apakšperiodā pieejamais kopējais daudzums kvotām, kuru kārtas numuri ir 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166.

               (6)

               Lai efektīvāk pārvaldītu importa licenču izdošanu, šai regulai būtu jāstājas spēkā tūlīt pēc tās publicēšanas,

         IR PIEŅĒMUSI ŠO REGULU.
   1. pants
   1.   Par rīsu importa licenču pieteikumiem, kuri iesniegti 2012. gada janvāra pirmajās 10 darbdienās un attiecas uz Īstenošanas regulā (ES) Nr. 1273/2011 minētajām kvotām ar kārtas numuriem 09.4154 – 09.4112 – 09.4116 – 09.4117 – 09.4118 – 09.4119 – 09.4166, izdod licences, pieprasītajam daudzumam piemērojot šīs regulas pielikumā noteikto piešķīruma koeficientu.
   2.   Šīs regulas pielikumā ir noteikts kopējais daudzums, kas attiecībā uz Īstenošanas regulā (ES) Nr. 1273/2011 paredzētajām kvotām ar kārtas numuriem 09.4127 – 09.4128 – 09.4148 – 09.4149 – 09.4150 – 09.4152 – 09.4153 – 09.4154 – 09.4112 – 09.4116 – 09.4117 – 09.4118 – 09.4119 – 09.4166 ir pieejams nākamajā apakšperiodā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. janvārī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 238, 1.9.2006., 13. lpp.

      (3)  OV L 325, 8.12.2011., 6. lpp.

      PIELIKUMS

         2012. gada janvāra apakšperiodā piešķiramie daudzumi un nākamajā apakšperiodā pieejamie daudzumi saskaņā ar Īstenošanas regulu (ES) Nr. 1273/2011

                  a)

                  Īstenošanas regulas (ES) Nr. 1273/2011 1. panta 1. punkta a) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30:

                              Izcelsme

                              Kārtas numurs

                              Piešķīruma koeficients 2012. gada janvāra apakšperiodā
                              (%)

                              2012. gada aprīļa apakšperiodā pieejamais kopējais daudzums
                              (kg)

                              Amerikas Savienotās Valstis

                              09.4127

                              — (1)

                              23 803 600

                              Taizeme

                              09.4128

                              — (1)

                              9 812 999

                              Austrālija

                              09.4129

                              — (2)

                              1 019 000

                              Citas valstis

                              09.4130

                              — (2)

                              1 805 000

                  b)

                  Īstenošanas regulas (ES) Nr. 1273/2011 1. panta 1. punkta b) apakšpunktā paredzētā kvota lobītiem rīsiem ar KN kodu 1006 20:

                              Izcelsme

                              Kārtas numurs

                              Piešķīruma koeficients 2012. gada janvāra apakšperiodā
                              (%)

                              2012. gada jūlija apakšperiodā pieejamais kopējais daudzums
                              (kg)

                              Visas valstis

                              09.4148

                              — (3)

                              1 634 000

                  c)

                  Īstenošanas regulas (ES) Nr. 1273/2011 1. panta 1. punkta c) apakšpunktā paredzētā kvota šķeltiem rīsiem ar KN kodu 1006 40:

                              Izcelsme

                              Kārtas numurs

                              Piešķīruma koeficients 2012. gada janvāra apakšperiodā
                              (%)

                              2012. gada jūlija apakšperiodā pieejamais kopējais daudzums
                              (kg)

                              Taizeme

                              09.4149

                              — (4)

                              44 047 269

                              Austrālija

                              09.4150

                              — (5)

                              16 000 000

                              Gajāna

                              09.4152

                              — (5)

                              11 000 000

                              Amerikas Savienotās Valstis

                              09.4153

                              — (4)

                              5 455 000

                              Citas valstis

                              09.4154

                              1,447729

                              6 000 011

                  d)

                  Īstenošanas regulas (ES) Nr. 1273/2011 1. panta 1. punkta d) apakšpunktā paredzētā kvota pilnīgi vai daļēji slīpētiem rīsiem ar KN kodu 1006 30:

                              Izcelsme

                              Kārtas numurs

                              Piešķīruma koeficients 2012. gada janvāra apakšperiodā
                              (%)

                              2012. gada jūlija apakšperiodā pieejamais kopējais daudzums
                              (kg)

                              Taizeme

                              09.4112

                              1,073576

                              0

                              Amerikas Savienotās Valstis

                              09.4116

                              2

                              0

                              Indija

                              09.4117

                              0,91078

                              0

                              Pakistāna

                              09.4118

                              0,933048

                              0

                              Citas valstis

                              09.4119

                              0,997548

                              0

                              Visas valstis

                              09.4166

                              0,842279

                              17 011 014

         (1)  Pieprasītie daudzumi ir mazāki par pieejamajiem daudzumiem vai vienādi ar tiem, tātad visi pieteikumi ir jāpieņem.

         (2)  Šajā apakšperiodā nav pieejamo daudzumu.

         (3)  Šajā apakšperiodā nepiemēro piešķīruma koeficientu, jo Komisija nav saņēmusi paziņojumus par licences pieteikumiem.

         (4)  Pieprasītie daudzumi ir mazāki par pieejamajiem daudzumiem vai vienādi ar tiem, tātad visi pieteikumi ir jāpieņem.

         (5)  Šajā apakšperiodā nepiemēro piešķīruma koeficientu, jo Komisija nav saņēmusi paziņojumus par licences pieteikumiem.


title: Komisijas Īstenošanas regula (ES) Nr. 468/2012 ( 2012. gada 1. jūnijs ), ar kuru groza Regulu (ES) Nr. 28/2012, ar ko nosaka sertifikācijas prasības atsevišķu salikto produktu importam Savienībā un tranzītam caur Savienību  Dokuments attiecas uz EEZ

text:
               5.6.2012

               LV

               Eiropas Savienības Oficiālais Vēstnesis

               L 144/1

         KOMISIJAS ĪSTENOŠANAS REGULA (ES) Nr. 468/2012
   (2012. gada 1. jūnijs),
   ar kuru groza Regulu (ES) Nr. 28/2012, ar ko nosaka sertifikācijas prasības atsevišķu salikto produktu importam Savienībā un tranzītam caur Savienību
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 5. punktu,
   tā kā:

               (1)

               Komisijas Regulā (ES) Nr. 28/2012 (2) paredzēti sertificēšanas noteikumi konkrētu salikto produktu sūtījumiem, kurus no trešām valstīm ieved Savienībā, tostarp attiecībā uz saliktiem produktiem, kas satur olu pārstrādes produktus.

               (2)

               Saskaņā ar Regulu (ES) Nr. 28/2012 tādu salikto produktu sūtījumiem, ko ieved Savienībā vai pārvadā tranzītā caur to, pievieno veselības sertifikātu, kas atbilst veselības sertifikāta paraugiem, kas iekļauti tās I un II pielikumā, un tie atbilst šajā sertifikātā izklāstītajiem nosacījumiem.

               (3)

               Sertifikātu paraugos, kas noteikti Regulas (ES) Nr. 28/2012 I un II pielikumā, pašlaik nav ietverti sīki izstrādāti nosacījumi attiecībā uz olu pārstrādes produktiem, ko satur saliktie produkti, ko ieved Savienībā vai pārvadā tranzītā caur to.

               (4)

               Komisijas 2008. gada 8. augusta Regulā (EK) Nr. 798/2008 par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (3) paredzēti veterinārās sertifikācijas noteikumi konkrētu preču, tostarp olu produktu, importam Savienībā un pārvadāšanai tranzītā caur to. Minētajā regulā noteikts, ka precēm, ko importē Savienībā vai pārvadā tranzītā caur to, pievieno attiecīgajai precei paredzēto veterināro sertifikātu un tās atbilst minētajā regulā izklāstītajiem nosacījumiem.

               (5)

               Olu pārstrādes produkti rada iespējamu risku dzīvnieku veselībai arī tad, ja tos izmanto, lai ražotu dažus saliktos produktus. Tādēļ ir lietderīgi, lai tie paši nosacījumi, kuri saskaņā ar Regulu (EK) Nr. 798/2008 jāievēro attiecībā uz olu produktiem, ievedot šos produktus Savienībā vai pārvadājot tranzītā caur to, tiktu piemēroti arī attiecībā uz olu pārstrādes produktiem, kurus izmanto salikto produktu ražošanā.

               (6)

               Regulas (ES) Nr. 28/2012 I un II pielikumā iekļautajos sertifikātu paraugos ir ietverts nosacījums, ka to gaļas vai piena produktu izcelsmes valstij, kurus izmanto, lai ražotu saliktos produktus, ko importē Savienībā vai pārvadā tranzītā caur to, ir jābūt atļaujai eksportēt gaļas vai piena produktus uz Savienību saskaņā ar attiecīgajiem Savienības tiesību aktiem. Turklāt minētajos sertifikātu paraugos ietverts nosacījums, ka gaļas vai piena produktu izcelsmes valstij jābūt tai pašai valstij, kas eksportē saliktos produktus.

               (7)

               Abi šie nosacījumi nodrošina, ka gaļas un piena produkti, kuru izcelsme ir trešās valstīs un ko izmanto salikto produktu ražošanā, atbilst Savienības noteikumiem par cilvēku un dzīvnieku veselību. Tomēr nosacījums, ka izcelsmes valstij un eksporta valstij jābūt vienai un tai pašai valstij, neļauj importēt Savienībā un pārvadāt tranzītā caur to tādus saliktos produktus, kurus eksportē no trešām valstīm, bet kuri satur gaļas un piena produktus, kuru izcelsme ir Savienībā.

               (8)

               Gaļas un piena produkti, kuru izcelsme ir Savienībā, atbilst Savienības tiesību aktos noteiktajiem cilvēku un dzīvnieku veselības nosacījumiem. Tāpēc ir lietderīgi grozīt nosacījumus, kas izklāstīti Regulas (ES) Nr. 28/2012 I un II pielikumā iekļautajos sertifikātu paraugos, lai atļautu izmantot Savienības izcelsmes gaļas un piena produktus salikto produktu ražošanai tajās trešajās valstīs, kurām ir atļauts saliktos produktus eksportēt uz Savienību.

               (9)

               Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā (4), ir noteikts, ka dalībvalstīm ir jāatļauj atsevišķu gaļas produktu imports Savienībā, kuri atbilst lēmuma II pielikumā izklāstītajiem nosacījumiem attiecībā uz izcelsmi un apstrādi. Minētajā pielikumā izklāstīti noteikumi par nespecifisku apstrādi (A apstrāde), kas jāveic importētajiem produktiem, ja to izcelsme ir tādās trešajās valstīs, kurās dzīvnieku veselības statuss nerada risku dzīvnieku veselības statusam Savienībā. Tā kā minētos produktus var tieši importēt Savienībā, ir lietderīgi grozīt nosacījumus, kas izklāstīti Regulas (ES) Nr. 28/2012 I un II pielikumā iekļautajos sertifikātu paraugos, lai atļautu izmantot šādus gaļas produktus salikto produktu ražošanai tajās trešajās valstīs, no kurām saliktos produktus ir atļauts eksportēt uz Savienību ar nosacījumu, ka attiecīgā trešā valsts, kas eksportē saliktos produktus, nodrošina, ka minētie gaļas produkti atbilst Savienības tiesību aktos paredzētajām veselības un izcelsmes prasībām un tai ir atļauts pašai eksportēt tos pašus gaļas produktus uz Savienību, ievērojot tos pašus nosacījumus.

               (10)

               Komisijas 2010. gada 2. jūlija Regulā (ES) Nr. 605/2010, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta svaigpiena un piena produktu ievešanai Eiropas Savienībā (5), ir noteikts, ka dalībvalstis atļauj svaigpiena un piena produktu sūtījumu importu no tām trešajām valstīm vai šo valstu daļām, kuras ir iekļautas minētās regulas I pielikuma A slejā. Turklāt Regulā (ES) Nr. 605/2010 ir noteikts, ka dalībvalstis atļauj konkrētu piena produktu sūtījumu importu no regulas I pielikuma B slejā norādītajām trešajām valstīm vai šo valstu daļām, kurās nepastāv nagu un mutes sērgas risks, ja šie piena produkti ir pasterizēti vai izgatavoti no svaigpiena, kas pasterizēts, izmantojot vienreizēju termisko apstrādi, kā noteikts minētajā regulā. Tā kā minētos piena produktus var tieši importēt Savienībā, ir lietderīgi grozīt nosacījumus, kas izklāstīti Regulas (ES) Nr. 28/2012 I un II pielikumā iekļautajos sertifikātu paraugos, lai atļautu izmantot šādus piena produktus salikto produktu ražošanai tajās trešajās valstīs, kurām saliktos produktus ir atļauts eksportēt uz Savienību ar nosacījumu, ka attiecīgā trešā valsts, kas eksportē saliktos produktus, nodrošina, ka minētie piena produkti atbilst Savienības tiesību aktos paredzētajām veselības un izcelsmes prasībām un ka tai ir atļauts pašai eksportēt tos pašus piena produktus uz Savienību, ievērojot tos pašus nosacījumus.

               (11)

               Tādēļ būtu attiecīgi jāgroza Regula (ES) Nr. 28/2012.

               (12)

               Lai izvairītos no tirdzniecības pārtraukumiem, sertifikātus, kas izdoti saskaņā ar Regulu (ES) Nr. 28/2012 pirms šīs regulas stāšanās spēkā, būtu jāļauj izmantot pārejas perioda laikā.

               (13)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Regulas (ES) Nr. 28/2012 I un II pielikumu aizstāj ar šīs regulas pielikuma tekstu.
   2. pants
   Pārejas perioda laikā līdz 2012. gada 31. decembrim Savienībā var turpināt ievest salikto produktu sūtījumus, kuriem pievienoti līdz 2012. gada 1. oktobrim izdoti sertifikāti, kas atbilst paraugiem, kuri iekļauti I un II pielikumā Regulai (ES) Nr. 28/2012 pirms grozījumiem, kas izdarīti ar šo regulu.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. jūnijā

            Komisijas vārdā –

            priekšsēdētājs

         José Manuel BARROSO

      (1)  OV L 18, 23.1.2003., 11. lpp.

      (2)  OV L 12, 14.1.2012., 1. lpp.

      (3)  OV L 226, 23.8.2008., 1. lpp.

      (4)  OV L 312, 30.11.2007., 49. lpp.

      (5)  OV L 175, 10.7.2010., 1. lpp.

      PIELIKUMS
      “
            I PIELIKUMS

               Veselības sertifikāta paraugs lietošanai pārtikā paredzētu salikto produktu importam Eiropas Savienībā

            II PIELIKUMS

               Veselības sertifikāta paraugs lietošanai pārtikā paredzētu salikto produktu tranzītam caur Eiropas Savienību vai uzglabāšanai Eiropas Savienībā

         ”


title: Komisijas Īstenošanas regula (ES) Nr. 743/2013 ( 2013. gada 31. jūlijs ), ar ko ievieš aizsardzības pasākumus lietošanai pārtikā paredzētu gliemeņu importam no Turcijas  Dokuments attiecas uz EEZ

text:
               1.8.2013

               LV

               Eiropas Savienības Oficiālais Vēstnesis

               L 205/1

         KOMISIJAS ĪSTENOŠANAS REGULA (ES) Nr. 743/2013
   (2013. gada 31. jūlijs),
   ar ko ievieš aizsardzības pasākumus lietošanai pārtikā paredzētu gliemeņu importam no Turcijas
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 1. punktu,
   tā kā:

               (1)

               Komisijas revīzijas dienests, Pārtikas un veterinārais birojs, ir veicis pārraudzības revīziju Turcijā, lai izvērtētu zivsaimniecības produktu un gliemeņu, kuras paredzētas eksportam uz Savienību, ražošanas oficiālās kontroles. Revīzijā konstatēja vairākas nepilnības oficiālo kontroļu īstenošanā, it īpaši nozīmīgus trūkumus analīžu veikšanā oficiālajās laboratorijās, kas tika apmeklētas. Tāpēc Turcijas kompetentā iestāde nevar ticami garantēt, ka ir ievēroti Savienības veselības standarti attiecībā uz visām uz Savienību eksportētajām gliemenēm.

               (2)

               Turklāt dalībvalstis ir ziņojušas par lielu daudzumu neatbilstošu Turcijas izcelsmes gliemeņu sūtījumu, kuri nav atbilduši Savienības mikrobioloģiskajiem standartiem.

               (3)

               Lai aizsargātu cilvēku veselību, ir lietderīgi Turcijas izcelsmes gliemenes pakļaut atbilstošām pārbaudēm ar mērķi novērst tādu produktu laišanu tirgū, kas ir nederīgi lietošanai pārtikā. Kompetentajām iestādēm attiecīgie sūtījumi būtu oficiāli jāaiztur ievešanai Savienībā paredzētajā robežkontroles punktā, līdz tās saņems minēto pārbaužu rezultātus.

               (4)

               Ļoti īsais dzīvu un dzesinātu gliemeņu glabāšanas laiks izslēdz pārbaužu veikšanas iespēju uz Savienības robežas kā mazāk ierobežojošu tirdzniecības pasākumu. Minēto gliemeņu sūtījumi uzskatāmi par nederīgiem lietošanai pārtikā līdz brīdim, kad tiek saņemti laboratorijas analīžu rezultāti. Tāpēc ir lietderīgi apturēt Turcijas izcelsmes dzīvu un dzesinātu gliemeņu importu Savienībā, līdz Turcijas iestādes būs spējīgas nodrošināt nepieciešamās garantijas.

               (5)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Šī regula tiek piemērota attiecībā uz dzīvām, dzesinātām, saldētām vai apstrādātām gliemenēm, kuras paredzētas lietošanai pārtikā un kuru izcelsme ir Turcijā.
   2. pants
   Dalībvalstis nepieļauj dzīvu un dzesinātu gliemeņu importu Savienībā no Turcijas.
   3. pants
   1.   Dalībvalstis, izmantojot piemērotus izlases pārbaužu plānus un noteikšanas metodes, Turcijas izcelsmes saldētu un apstrādātu gliemeņu sūtījumus pakļauj pārbaudēm, kā minēts 2. punktā.
   Minētās attiecīgo sūtījumu pārbaudes notiek ievešanai Savienībā paredzētajā robežkontroles punktā.
   2.   Dalībvalstis veic nepieciešamās pārbaudes, lai noteiktu:

               a)

                  Escherichia coli piesārņojuma līmeni visos saldētu gliemeņu sūtījumos;

               b)

               jūras biotoksīnu klātbūtni visos saldētu vai apstrādātu gliemeņu sūtījumos.

         3.   1. un 2. punktā minētajām pārbaudēm pakļautie sūtījumi tiek turēti kompetento iestāžu uzraudzībā attiecīgajā robežkontroles punktā līdz minēto pārbaužu rezultātu saņemšanai un izvērtēšanai.
   4.   Ja 1. un 2. punktā minētajās pārbaudēs tiek noskaidrots, ka sūtījums var kaitēt cilvēka veselībai, kompetentā iestāde to nekavējoties konfiscē un iznīcina.
   4. pants
   Visi izdevumi, kas radušies, piemērojot šo regulu, tiek pieprasīti no operatora vai viņa pārstāvja, kas ir atbildīgs par sūtījumu tā uzrādīšanas brīdī ievešanai Savienībā paredzētajā robežkontroles punktā.
   5. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro līdz 2014. gada 4. augustam.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 31. jūlijā

            Komisijas vārdā –

            priekšsēdētājs

         José Manuel BARROSO

      (1)  OV L 24, 30.1.1998., 9. lpp.


title: Komisijas Īstenošanas regula (ES) Nr. 455/2013 ( 2013. gada 7. maijs ) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā ( Ξηρά Σύκα Ταξιάρχη ( Xira Syka Taxiarchi ) (ACVN))

text:
               17.5.2013

               LV

               Eiropas Savienības Oficiālais Vēstnesis

               L 133/11

         KOMISIJAS ĪSTENOŠANAS REGULA (ES) Nr. 455/2013
   (2013. gada 7. maijs)
   par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Ξηρά Σύκα Ταξιάρχη (Xira Syka Taxiarchi) (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Regula (ES) Nr. 1151/2012 ir stājusies spēkā 2013. gada 3. janvārī. Ar minēto regulu tika atcelta un aizstāta Padomes 2006. gada 20. marta Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2).

               (2)

               Saskaņā ar Regulas (EK) Nr. 510/2006 6. panta 2. punktu Grieķijas iesniegtais pieteikums reģistrēt nosaukumu Ξηρά Σύκα Ταξιάρχη (Xira Syka Taxiarchi) ir publicēts Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (EK) Nr. 510/2006 7. pantu, tāpēc šis nosaukums būtu jāreģistrē,

         IR PIEŅĒMUSI ŠO REGULU.
   1. pants
   Šīs regulas pielikumā minēto nosaukumu ieraksta reģistrā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 7. maijā

            Komisijas un tās priekšsēdētāja vārdā –

            Komisijas loceklis

         Dacian CIOLOȘ

      (1)  OV L 343, 14.12.2012., 1. lpp.

      (2)  OV L 93, 31.3.2006., 12. lpp.

      (3)  OV C 155, 1.6.2012., 11. lpp.

      PIELIKUMS
      Līguma I pielikumā uzskaitītie lauksaimniecības produkti, kas paredzēti lietošanai pārtikā:

         1.6. grupa.   Svaigi vai pārstrādāti augļi, dārzeņi un labība

      GRIEĶIJA

         Ξηρά Σύκα Ταξιάρχη (Xira Syka Taxiarchi) (ACVN)


title: Komisijas Īstenošanas regula (ES) 2015/1867 (2015. gada 19. oktobris), ar ko Regulu (EK) Nr. 494/2002 groza attiecībā uz izkraušanas pienākumu

text:
               20.10.2015

               LV

               Eiropas Savienības Oficiālais Vēstnesis

               L 275/20

         KOMISIJAS ĪSTENOŠANAS REGULA (ES) 2015/1867
   (2015. gada 19. oktobris),
   ar ko Regulu (EK) Nr. 494/2002 groza attiecībā uz izkraušanas pienākumu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 30. marta Regulu (EK) Nr. 850/98 par zvejas resursu saglabāšanu, izmantojot tehniskos līdzekļus jūras organismu mazuļu aizsardzībai (1), un jo īpaši tās 48. pantu,
   tā kā:

               (1)

               Saskaņā ar Eiropas Parlamenta un Padomes Regulu (ES) Nr. 1380/2013 (2) viens no kopējās zivsaimniecības politikas mērķiem ir izmetumu pakāpeniska izskaušana, ieviešot izkraušanas pienākumu attiecībā uz to sugu nozveju, uz kurām attiecas nozvejas limiti.

               (2)

               Saskaņā ar Regulas (ES) Nr. 1380/2013 15. panta 1. punkta c) apakšpunktu izkraušanas pienākumu no 2016. gada 1. janvāra piemēro attiecībā uz heku zvejniecībās, kurās heks ir galvenā suga.

               (3)

               Daži Komisijas Regulas (EK) Nr. 494/2002 (3) noteikumi ir pretrunā izkraušanas pienākumam, jo tie paredz, ka zvejniekiem ir jāizmet heki, kuru nozvejotais daudzums pārsniedz noteiktus nozvejas sastāva limitus.

               (4)

               Tādēļ minētie Regulas (EK) Nr. 494/2002 noteikumi būtu jāgroza, nosakot, ka visas heka neplānotās nozvejas ir jāizkrauj un jāatskaita no kvotām.

               (5)

               Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

         IR PIEŅĒMUSI ŠO REGULU.
   1. pants
   Regulu (EK) Nr. 494/2002 groza šādi:

               1)

               iekļauj šādu 1.a pantu:
               “1.a pants
               Šajā regulā “neplānota nozveja” ir to jūras organismu nejauša nozveja, kuri saskaņā ar Eiropas Parlamenta un Padomes Regulas (ES) Nr. 1380/2013 (4) 15. pantu ir jāizkrauj un jāatskaita no kvotām tāpēc, ka tie ir mazāki par minimālo saglabāšanas references izmēru, vai arī tāpēc, ka nozvejotais daudzums pārsniedz saskaņā ar nozvejas sastāva un piezvejas noteikumiem atļauto daudzumu.

                  (4)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).”;"

               2)

               regulas 2. pantam pievieno šādu 3. punktu:
               “3.   Šā panta 1. punktu nepiemēro tādu heku neplānotai nozvejai, uz kuriem attiecas Regulas (ES) Nr. 1380/2013 15. pantā noteiktais izkraušanas pienākums. Tādu neplānotu nozveju izkrauj un atskaita no kvotām.”

         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. oktobrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 125, 27.4.1998., 1. lpp.

      (2)  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).

      (3)  Komisijas 2002. gada 19. marta Regula (EK) Nr. 494/2002, ar ko nosaka tehniskus papildu pasākumus heka krājumu atjaunošanai ICES III, IV, V, VI un VII apakšapgabalā un ICES VIII.a, VIII.b, VIII.d un VIII.e rajonā (OV L 77, 20.3.2002., 8. lpp.).


title: Komisijas Īstenošanas regula (ES) 2017/454 (2017. gada 15. marts), ar ko atsauc četru ražotāju eksportētāju saistību pieņemšanu, kura izdarīta saskaņā ar Komisijas Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā

text:
               16.3.2017

               LV

               Eiropas Savienības Oficiālais Vēstnesis

               L 71/5

         KOMISIJAS ĪSTENOŠANAS REGULA (ES) 2017/454
   (2017. gada 15. marts),
   ar ko atsauc četru ražotāju eksportētāju saistību pieņemšanu, kura izdarīta saskaņā ar Komisijas Īstenošanas lēmumu 2013/707/ES, ar ko apstiprina tādu saistību pieņemšanu, kuras piedāvātas saistībā ar antidempinga un antisubsidēšanas procedūru attiecībā uz Ķīnas Tautas Republikas izcelsmes vai no Ķīnas Tautas Republikas nosūtītu kristāliskā silīcija fotoelektrisko moduļu un to galveno sastāvdaļu (proti, elementu) importu galīgo pasākumu piemērošanas periodā
   EIROPAS KOMISIJA,
   ņemot vērā Līgumu par Eiropas Savienības darbību (“Līgums”),
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“antidempinga pamatregula”), un jo īpaši tās 8. pantu,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (2) (“antidempinga pamatregula”), un jo īpaši tās 13. pantu,
   pēc dalībvalstu informēšanas,
   tā kā:
   A.   SAISTĪBAS UN CITI SPĒKĀ ESOŠIE PASĀKUMI

               (1)

               Eiropas Komisija (“Komisija”) ar Regulu (ES) Nr. 513/2013 (3) noteica pagaidu antidempinga maksājumu Ķīnas Tautas Republikas izcelsmes vai no Ķīnas Tautas Republikas (“ĶTR”) nosūtītu kristāliskā silīcija fotoelektrisko moduļu (“moduļi”) un to galveno sastāvdaļu (proti, elementu un plāksnīšu) importam Eiropas Savienībā (“Savienība”).

               (2)

               Ražotāju eksportētāju grupa pilnvaroja Ķīnas Iekārtu un elektronisko ražojumu importa un eksporta tirdzniecības palātu (“CCCME”) tās vārdā iesniegt Komisijai cenu saistības, ko palāta arī izdarīja. No minēto cenu saistību noteikumiem ir skaidrs, ka cenu saistības ir pakete ar katra ražotāja eksportētāja individuālām cenu saistībām, ko administratīvi praktisku iemeslu dēļ koordinē CCCME.

               (3)

               Komisija ar Lēmumu 2013/423/ES (4) attiecībā uz pagaidu antidempinga maksājumu pieņēma minētās cenu saistības. Komisija ar Regulu (ES) Nr. 748/2013 (5) grozīja Regulu (ES) Nr. 513/2013, lai ieviestu tehniskas izmaiņas, kas bija vajadzīgas sakarā ar saistību pieņemšanu attiecībā uz pagaidu antidempinga maksājumu.

               (4)

               Padome ar Īstenošanas regulu (ES) Nr. 1238/2013 (6) noteica galīgo antidempinga maksājumu ĶTR izcelsmes vai no ĶTR nosūtītu moduļu un elementu (“attiecīgie ražojumi”) importam Savienībā. Padome ar Īstenošanas regulu (ES) Nr. 1239/2013 (7) noteica arī galīgu kompensācijas maksājumu attiecīgo ražojumu importam Savienībā.

               (5)

               Pēc paziņojuma par ražotāju eksportētāju grupas (“ražotāji eksportētāji”) un CCCME cenu saistību grozīto versiju Komisija ar Īstenošanas lēmumu 2013/707/ES (8) apstiprināja grozīto cenu saistību (“saistības”) pieņemšanu attiecībā uz galīgo pasākumu piemērošanas periodu. Īstenošanas lēmuma 2013/707/ES pielikumā ir uzskaitīti ražotāji eksportētāji, kuru saistības tika pieņemtas, tostarp:

                           a)

                              GCL System Integration Technology Co. Ltd kopā ar tā saistītajiem uzņēmumiem ĶTR, uz kuriem kopā attiecas Taric papildu kods B850 (“GCL Technology”);

                           b)

                              Hareon Solar Technology Co. Ltd kopā ar tā saistītajiem uzņēmumiem ĶTR un Savienībā, uz kuriem kopā attiecas Taric papildu kods B842 (“Hareon Solar”);

                           c)

                              Jetion Solar (China) Co. Ltd kopā ar tā saistītajiem uzņēmumiem ĶTR un Savienībā, uz kuriem kopā attiecas Taric papildu kods B830 (“Jetion Solar”);

                           d)

                              Zhongli Talesun Solar Co. Ltd kopā ar tā saistīto uzņēmumu Savienībā, uz kuriem kopā attiecas Taric papildu kods B922 (“Talesun Solar”).

               (6)

               Komisija ar Īstenošanas lēmumu 2014/657/ES (9) pieņēma ražotāju eksportētāju un CCCME ierosinājumu izdarīt precizējumus par to saistību īstenošanu, kas skar attiecīgos ražojumus, uz kuriem attiecas saistības, proti, ĶTR izcelsmes vai no ĶTR nosūtītus moduļus un elementus, kurus patlaban klasificē ar KN kodiem ex 8541 40 90 (Taric kodi 8541409021, 8541409029, 8541409031 un 8541409039) un kurus ražo ražotāji eksportētāji (“ražojums, uz kuru attiecas saistības”). Antidempinga un kompensācijas maksājumus, kas minēti 4. apsvērumā, kopā ar saistībām turpmāk sauc par “pasākumiem”.

               (7)

               Ar Īstenošanas regulu (ES) 2015/866 (10) Komisija atsauca saistību pieņemšanu attiecībā uz trim ražotājiem eksportētājiem.

               (8)

               Ar Īstenošanas regulu (ES) 2015/1403 (11) Komisija atsauca saistību pieņemšanu attiecībā uz vēl vienu ražotāju eksportētāju.

               (9)

               Ar Īstenošanas regulu (ES) 2015/2018 (12) Komisija atsauca saistību pieņemšanu attiecībā uz diviem ražotājiem eksportētājiem.

               (10)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (13), Komisija sāka antidempinga pasākumu termiņbeigu pārskatīšanas izmeklēšanu.

               (11)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (14), Komisija sāka kompensācijas pasākumu termiņbeigu pārskatīšanas izmeklēšanu.

               (12)

               Ar paziņojumu par procedūras sākšanu, kas 2015. gada 5. decembrī publicēts Eiropas Savienības Oficiālajā Vēstnesī
                   (15), Komisija sāka arī antidempinga un kompensācijas pasākumu daļēju starpposma pārskatīšanu.

               (13)

               Ar Īstenošanas regulu (ES) 2016/115 (16) Komisija atsauca saistību pieņemšanu attiecībā uz vēl vienu ražotāju eksportētāju.

               (14)

               Ar Īstenošanas regulu (ES) 2016/185 (17) Komisija galīgo antidempinga maksājumu, kas ar Padomes Regulu (ES) Nr. 1238/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

               (15)

               Ar Īstenošanas regulu (ES) 2016/184 (18) Komisija galīgo kompensācijas maksājumu, kas ar Padomes Regulu (ES) Nr. 1239/2013 noteikts attiecīgo ražojumu importam, kuru izcelsme ir Ķīnas Tautas Republikā vai kuri nosūtīti no Ķīnas Tautas Republikas, attiecināja uz attiecīgo ražojumu importu, kuri nosūtīti no Malaizijas un Taivānas, neatkarīgi no tā, vai tiem deklarēta Malaizijas un Taivānas izcelsme.

               (16)

               Ar Īstenošanas regulu (ES) 2016/1045 (19) Komisija atsauca saistību pieņemšanu attiecībā uz vēl vienu ražotāju eksportētāju.

               (17)

               Ar Īstenošanas regulu (ES) 2016/1382 (20) Komisija atsauca saistību pieņemšanu attiecībā uz vēl pieciem ražotājiem eksportētājiem.

               (18)

               Ar Īstenošanas regulu (ES) 2016/1402 (21) Komisija atsauca saistību pieņemšanu attiecībā uz vēl trim ražotājiem eksportētājiem.

               (19)

               Ar Īstenošanas regulu (ES) 2016/1998 (22) Komisija atsauca saistību pieņemšanu attiecībā uz vēl pieciem ražotājiem eksportētājiem.

               (20)

               Ar Īstenošanas regulu (ES) 2016/2146 (23) Komisija atsauca saistību pieņemšanu attiecībā uz vēl diviem ražotājiem eksportētājiem.

         B.   SAISTĪBU NOTEIKUMI

               (21)

               Saistības paredz to, ka visi ražotāji eksportētāji var brīvprātīgi atsaukt savas saistības jebkurā laikā, kad tās piemēro.

         C.   SAISTĪBU BRĪVPRĀTĪGA ATSAUKŠANA

               (22)

                  Jetion Solar, Hareon Solar un GCL Technology 2016. gada oktobrī informēja Komisiju, ka vēlas atsaukt savas saistības.

               (23)

                  Talesun Solar 2017. gada janvārī informēja Komisiju, ka vēlas atsaukt savas saistības.

         D.   SAISTĪBU PIEŅEMŠANAS ATSAUKŠANA UN GALĪGO MAKSĀJUMU NOTEIKŠANA

               (24)

               Tāpēc saskaņā ar antidempinga pamatregulas 8. panta 9. punktu, antisubsidēšanas pamatregulas 13. panta 9. punktu, kā arī saskaņā ar saistību noteikumiem Komisija ir secinājusi, ka būtu jāatsauc saistību pieņemšana attiecībā uz Jetion Solar, Hareon Solar, GCL Technology un Talesun Solar.

               (25)

               Tādējādi saskaņā ar antidempinga pamatregulas 8. panta 9. punktu un antisubsidēšanas pamatregulas 13. panta 9. punktu galīgo antidempinga maksājumu, kas noteikts ar Īstenošanas regulas (ES) Nr. 1238/2013 1. pantu, un galīgo kompensācijas maksājumu, kas noteikts ar Īstenošanas regulas (ES) Nr. 1239/2013 1. pantu, no dienas, kad stājas spēkā šī regula, automātiski piemēro ĶTR izcelsmes vai no ĶTR nosūtītam tā attiecīgā ražojuma importam, kuru ražojuši Jetion Solar, Talesun Solar, Hareon Solar un GCL Technology.

               (26)

               Komisija atgādina arī – ja dalībvalstu muitas dienestu rīcībā ir informācija, ka saistību rēķinā iekļautā cena neatbilst cenai, kas ir faktiski samaksāta, tiem būtu jāizmeklē, vai ir pārkāpta prasība iekļaut visus rabatus saistību rēķinos un vai ir ievērota MIC. Ja dalībvalstu muitas dienesti secina, ka ir noticis šāds pārkāpums vai MIC nav ievērota, tiem šā secinājuma rezultātā būtu jāiekasē maksājumi. Lai, pamatojoties uz Līguma 4. panta 3. punktu, atvieglotu dalībvalstu muitas dienestu darbu, šādās situācijās Komisijai būtu jāsniedz konfidenciāli dokumenti un cita informācija par saistībām vienīgi valsts procedūru vajadzībām.

               (27)

               Informācijai šīs regulas pielikumā ietvertajā tabulā uzskaitīti tie ražotāji eksportētāji, attiecībā uz kuriem saistību pieņemšana ar Īstenošanas lēmumu 2013/707/ES netiek skarta,

         IR PIEŅĒMUSI ŠO REGULU.
   1. pants
   Ar šo tiek atsaukta saistību pieņemšana attiecībā uz šādiem uzņēmumiem:

               Uzņēmuma nosaukums

                  Taric papildu kods

               GCL System Integration Technology Co. Ltd, Konca Solar Cell Co. Ltd, Suzhou GCL Photovoltaic Technology Co. Ltd, Jiangsu GCL Silicon Material Technology Development Co. Ltd, Jiangsu Zhongneng Polysilicon Technology Development Co. Ltd, GCL-Poly (Suzhou) Energy Limited, GCL-Poly Solar Power System Integration (Taicang) Co. Ltd, GCL SOLAR POWER (SUZHOU) LIMITED, GCL Solar System (Shuzhou) Limited

               B850

                  Jiangyin Hareon Power Co. Ltd, Hareon Solar Technology Co. Ltd, Taicang Hareon Solar Co. Ltd, Hefei Hareon Solar Technology Co. Ltd, Jiangyin Xinhui Solar Energy Co. Ltd, Altusvia Energy (Taicang) Co. Ltd kopā ar to saistītajiem uzņēmumiem Savienībā

               B842

                  Jetion Solar (China) Co. Ltd, Junfeng Solar (Jiangsu) Co. Ltd, Jetion Solar (Jiangyin) Co. Ltd kopā ar to saistītajiem uzņēmumiem Savienībā

               B830

                  Zhongli Talesun Solar Co. Ltd kopā ar tā saistīto uzņēmumu Savienībā

               B922

         2. pants
   1.   Ja dalībvalstu muitas dienestu rīcībā ir informācija, ka cena, kas saskaņā ar Īstenošanas regulas (ES) Nr. 1238/2013 3. panta 1. punkta b) apakšpunktu un Īstenošanas regulas (ES) Nr. 1239/2013 2. panta 1. punkta b) apakšpunktu iekļauta saistību rēķinā, ko izdevis kāds no uzņēmumiem, kuru saistības sākotnēji pieņemtas ar Īstenošanas lēmumu 2013/707/ES, neatbilst samaksātajai cenai un tādējādi minētie uzņēmumi, iespējams, pārkāpuši saistības, muitas dienesti, ja nepieciešams valsts procedūru veikšanai, var lūgt Komisiju sniegt tiem saistību kopiju un citu informāciju, lai pārbaudītu piemērojamo minimālo importa cenu (“MIC”) dienā, kad tika izdots saistību rēķins.
   2.   Ja minētajā pārbaudē konstatē, ka samaksātā cena ir mazāka par MIC, iekasē maksājumus, kas rezultātā jāveic saskaņā ar Regulas (ES) 2016/1036 8. panta 9. punktu un Regulas (ES) 2016/1037 13. panta 9. punktu.
   Ja minētajā pārbaudē konstatē, ka atlaides un rabati nav iekļauti komercrēķinā, iekasē maksājumus, kas rezultātā jāveic saskaņā ar Īstenošanas regulas (ES) Nr. 1238/2013 3. panta 2. punkta a) apakšpunktu un Īstenošanas regulas (ES) Nr. 1239/2013 2. panta 2. punkta a) apakšpunktu.
   3.   Informāciju saskaņā ar 1. punktu var izmantot tikai to maksājumu izpildes nodrošināšanas vajadzībām, kuri jāveic saskaņā ar Īstenošanas regulas (ES) Nr. 1238/2013 3. panta 2. punkta a) apakšpunktu un Īstenošanas regulas (ES) Nr. 1239/2013 2. panta 2. punkta a) apakšpunktu. Šajā sakarā dalībvalstu muitas dienesti var sniegt minēto maksājumu parādniekam informāciju vienīgi nolūkā aizsargāt viņa tiesības uz aizstāvību. Šādu informāciju nekādos apstākļos nevar izpaust trešām personām.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 15. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  OV L 176, 30.6.2016., 55. lpp.

      (3)  OV L 152, 5.6.2013., 5. lpp.

      (4)  OV L 209, 3.8.2013., 26. lpp.

      (5)  OV L 209, 3.8.2013., 1. lpp.

      (6)  OV L 325, 5.12.2013., 1. lpp.

      (7)  OV L 325, 5.12.2013., 66. lpp.

      (8)  OV L 325, 5.12.2013., 214. lpp.

      (9)  OV L 270, 11.9.2014., 6. lpp.

      (10)  OV L 139, 5.6.2015., 30. lpp.

      (11)  OV L 218, 19.8.2015., 1. lpp.

      (12)  OV L 295, 12.11.2015., 23. lpp.

      (13)  OV C 405, 5.12.2015., 8. lpp.

      (14)  OV C 405, 5.12.2015., 20. lpp.

      (15)  OV C 405, 5.12.2015., 33. lpp.

      (16)  OV L 23, 29.1.2016., 47. lpp.

      (17)  OV L 37, 12.2.2016., 76. lpp.

      (18)  OV L 37, 12.2.2016., 56. lpp.

      (19)  OV L 170, 29.6.2016., 5. lpp.

      (20)  OV L 222, 17.8.2016., 10. lpp.

      (21)  OV L 228, 23.8.2016., 16. lpp.

      (22)  OV L 308, 16.11.2016., 8. lpp.

      (23)  OV L 333, 8.12.2016., 4. lpp.

      PIELIKUMS
      Uzņēmumu saraksts:

                  Uzņēmuma nosaukums

                     Taric papildu kods

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zheijiang Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY Science & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co.Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920


title: Komisijas Īstenošanas regula (ES) 2015/1205 (2015. gada 23. jūlijs), ar kuru groza Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, attiecībā uz tās piemērošanas periodu (Dokuments attiecas uz EEZ)

text:
               24.7.2015

               LV

               Eiropas Savienības Oficiālais Vēstnesis

               L 196/2

         KOMISIJAS ĪSTENOŠANAS REGULA (ES) 2015/1205
   (2015. gada 23. jūlijs),
   ar kuru groza Īstenošanas regulu (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas, attiecībā uz tās piemērošanas periodu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (1), un jo īpaši tās 22. panta 6. punktu,
   tā kā:

               (1)

               Komisijas Īstenošanas regula (ES) Nr. 743/2013 (2) tika pieņemta tāpēc, ka Komisijas revīzijas dienests, proti, Pārtikas un veterinārais birojs (PVB), veicot revīzijas Turcijā, konstatēja nepilnības to oficiālo kontroļu īstenošanā, kurās pārbauda eksportam uz Savienību paredzētu gliemeņu produkciju, un tāpēc, ka dalībvalstis ziņoja par neatbilstošiem Turcijas izcelsmes gliemeņu sūtījumiem, kuri neatbilda Savienības mikrobioloģiskajiem standartiem.

               (2)

               Turcijas kompetentās iestādes ir sniegušas informāciju par korektīviem pasākumiem, kas uzsākti, lai novērstu nepilnības, kuras konstatētas eksportam uz Savienību paredzētu gliemeņu kontroles sistēmā. Tomēr, ņemot vērā PVB revīzijās konstatēto trūkumu nopietnību, ir nepieciešama vēl viena PVB revīzija, pirms var apsvērt pasākumu atcelšanu. Turklāt dalībvalstis ir ziņojušas par konkrētiem gadījumiem, kad ievešanai Savienībā paredzētā robežkontroles punktā uzrādītās gliemenes nav atbildušas mikrobioloģiskajiem standartiem.

               (3)

               Tāpēc attiecīgi būtu jāgroza Īstenošanas regulas (ES) Nr. 743/2013 piemērošanas termiņš.

               (4)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 743/2013 5. panta otrajā daļā datumu “2015. gada 4. augustam” aizstāj ar datumu “2016. gada 31. decembrim”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 23. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 24, 30.1.1998., 9. lpp.

      (2)  Komisijas 2013. gada 31. jūlija Īstenošanas regula (ES) Nr. 743/2013, ar ko ievieš aizsardzības pasākumus lietošanai pārtikā paredzētu gliemeņu importam no Turcijas (OV L 205, 1.8.2013., 1. lpp.).


title: Komisijas Īstenošanas regula (ES) 2017/377 (2017. gada 3. marts) par darbīgās vielas Pseudozyma flocculosa celma ATCC 64874 neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū (Dokuments attiecas uz EEZ. )

text:
               4.3.2017

               LV

               Eiropas Savienības Oficiālais Vēstnesis

               L 58/11

         KOMISIJAS ĪSTENOŠANAS REGULA (ES) 2017/377
   (2017. gada 3. marts)
   par darbīgās vielas Pseudozyma flocculosa celma ATCC 64874 neapstiprināšanu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta a) apakšpunktu Padomes Direktīvu 91/414/EEK (2) piemēro tām darbīgajām vielām, par kurām saskaņā ar minētās direktīvas 6. panta 3. punktu pirms 2011. gada 14. jūnija pieņemts lēmums attiecībā uz apstiprinājuma procedūru un nosacījumiem. Attiecībā uz Pseudozyma flocculosa celmu ATTC 64874 Regulas (EK) Nr. 1107/2009 80. panta 1. punkta a) apakšpunkta nosacījumi ir izpildīti ar Komisijas Lēmumu 2002/305/EK (3).

               (2)

               Saskaņā ar Direktīvas 91/414/EEK 6. panta 2. punktu Nīderlande (turpmāk “ziņotāja dalībvalsts”) 2001. gada 6. martā saņēma pieteikumu no Maasmond-Westland par darbīgās vielas Pseudozyma flocculos celma ATCC 64874 iekļaušanu Direktīvas 91/414/EEK I pielikumā. Ar Lēmumu 2002/305/EK tika apstiprināts, ka dokumentācija ir pilnīga, proti, principā to var uzskatīt par atbilstošu Direktīvas 91/414/EEK II un III pielikumā noteiktajām datu un informācijas prasībām.

               (3)

               Attiecībā uz lietojuma veidiem, kurus ierosinājis pieteikuma iesniedzējs, šīs darbīgās vielas iedarbība uz cilvēku un dzīvnieku veselību un vidi ir novērtēta saskaņā ar Direktīvas 91/414/EEK 6. panta 2. un 4. punkta noteikumiem. Izraudzītā ziņotāja dalībvalsts 2004. gada 11. martā iesniedza novērtējuma ziņojuma projektu.

               (4)

                  Artechno SA2012. gada 4. jūnijā pārņēma atbildību no Maasmond-Westland, un saskaņā ar Komisijas Regulas (ES) Nr. 188/2011 (4) 11. panta 6. punktu pieteikuma iesniedzējam tika prasīts sniegt papildu informāciju.

               (5)

               Šo novērtējuma ziņojuma projektu izskatīja dalībvalstis un Eiropas Pārtikas nekaitīguma iestāde (turpmāk “Iestāde”). Iestāde 2015. gada 22. septembrī iesniedza Komisijai secinājumu par darbīgās vielas Pseudozyma flocculosa celma 64874 pesticīdu riska novērtējumu (5). Iestāde konstatēja trūkstošus datus. Jo īpaši nebija iespējams izdarīt secinājumus par tāda riska novērtējumu, ko Pseudozyma flocculosa celma ATCC 64874 lietošana rada cilvēku veselībai un ūdens organismiem.

               (6)

               Tādējādi, pamatojoties uz pieejamo informāciju, nebija iespējams izdarīt secinājumu par to, ka Pseudozyma flocculosa celms ATCC 64874 atbilst kritērijiem, lai to iekļautu Direktīvas 91/414/EEK I pielikumā.

               (7)

               Komisija aicināja pieteikuma iesniedzēju sniegt piezīmes par Iestādes secinājumu. Turklāt saskaņā ar Regulas (ES) Nr. 188/2011 9. pantu Komisija aicināja pieteikuma iesniedzēju sniegt piezīmes par pārskata ziņojuma projektu. Pieteikuma iesniedzējs sniedza piezīmes, un tās tika rūpīgi izskatītas.

               (8)

               Tomēr, neraugoties uz pieteikuma iesniedzēja sniegtajiem argumentiem, 5. apsvērumā minētās bažas netika novērstas. Līdz ar to nav pierādīts, ka ieteiktajos lietošanas apstākļos Pseudozyma flocculosa celmu ATCC 64874 saturoši augu aizsardzības līdzekļi kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām.

               (9)

               Tādēļ Pseudozyma flocculosa celmu ATCC 64874 nevajadzētu apstiprināt saskaņā ar Regulas (EK) Nr. 1107/2009 13. panta 2. punktu.

               (10)

               Saskaņā ar Direktīvas 91/414/EEK 8. panta 1. punkta b) apakšpunktu dalībvalstīm tika dota iespēja piešķirt Pseudozyma flocculosa celmu ATCC 64874 saturošiem augu aizsardzības līdzekļiem pagaidu atļaujas uz sākotnējo periodu, kas ir trīs gadi.

               (11)

               Attiecīgi spēkā esošās atļaujas būtu jāatsauc.

               (12)

               Dalībvalstīm būtu jāatvēl zināms laiks, lai atsauktu Pseudozyma flocculosa celmu ATCC 64874 saturošu augu aizsardzības līdzekļu atļaujas.

               (13)

               Ja attiecībā uz Pseudozyma flocculosa celmu ATCC 64874 saturošiem augu aizsardzības līdzekļiem dalībvalstis nosaka pagarinājuma periodu saskaņā ar Regulas (EK) Nr. 1107/2009 46. pantu, šim periodam būtu jābeidzas ne vēlāk kā 2018. gada 24. jūnijā.

               (14)

               Šī regula neskar iespēju iesniegt citus pieteikumus attiecībā uz Pseudozyma flocculosa celmu ATCC 64874 saskaņā ar Regulas (EK) Nr. 1107/2009 7. pantu.

               (15)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas neapstiprināšana
   Darbīgā viela Pseudozyma flocculosa celms ATCC 64874 nav apstiprināta.
   2. pants
   Pārejas pasākumi
   Dalībvalstis atsauc spēkā esošās atļaujas Pseudozyma flocculosa celmu ATCC 64874 saturošiem augu aizsardzības līdzekļiem ne vēlāk kā 2017. gada 24. jūnijā.
   3. pants
   Pagarinājuma periods
   Jebkurš pagarinājuma periods, ko dalībvalstis piešķir saskaņā ar Regulas (EK) Nr. 1107/2009 46. pantu, ir iespējami īss un beidzas ne vēlāk kā 2018. gada 24. jūnijā.
   4. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 3. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (3)  Komisijas 2002. gada 19. aprīļa Lēmums 2002/305/EK, ar ko principā atzīst, ka sīkākai izpētei ir iesniegta pilna dokumentācija, lai klotianidīnu un Pseudozyma flocculosa iespējami iekļautu I pielikumā Padomes Direktīvai 91/414/EEK par augu aizsardzības līdzekļu laišanu tirgū (OV L 104, 20.4.2002., 42. lpp.).

      (4)  Komisijas 2011. gada 25. februāra Regula (ES) Nr. 188/2011, ar ko nosaka sīki izstrādātus īstenošanas noteikumus Padomes Direktīvai 91/414/EEK attiecībā uz to darbīgo vielu novērtēšanu, kuras nav bijušas tirgū divus gadus pēc minētās direktīvas paziņošanas (OV L 53, 26.2.2011., 51. lpp.).

      (5)  EFSA Journal 2015; 13(9):4250 (32 lpp.). Pieejams tiešsaistē: www.efsa.europa.eu.